Grand Theft Auto III

Grand Theft Auto III (GTA III, GTA 3) – veiksmo žaidimas, kurį 2001 m. išleido „Rockstar Games“. Lyginant su ankstesniąją dalimi „Grand Theft Auto II“, „GTA III“ pasižymi pilnai trimate grafika, taip pat gerokai lenkia pirmtaką tiek veiksmo galimybėmis, tiek aplinka.

2011 metais, praėjus 10 metų po „GTA 3“ išleidimo, šiai sukakčiai paminėti „Rockstar Games“ išleido „GTA 3“ versiją, skirtą planšetiniams kompiuteriams bei išmaniesiems telefonams.

Apžvalga 

Pagrindinis „Grand Theft Auto III“ skirtumas nuo „Grand Theft Auto“ ir „Grand Theft Auto II “– visiškai trimatis žaidimo pasaulis. „Grand Theft Auto III“ taip pat turi daug naujų automobilių, atsirado kateriai, lėktuvai. Žaidime galima dirbti taksistu, gydytoju, gaisrininku, policininku, arba tiesiog vykdyti pagrindines žaidimo užduotis. Gerokai palengvintas pagrindinio veikėjo valdymas, atsirado galimybė šokinėti, greitai bėgioti (), bet negalima plaukti. Žaidime atsirado nauji užduočių pradėjimo būdai, filmukai, žymiai daugiau dialogų. Smarkiai pagerintas dirbtinis intelektas – praeiviai žaidime jau kalbasi tarpusavyje, mušasi, naudoja ginklus.

Siužetas 

„Grand Theft Auto III“ veiksmas vyksta JAV mieste Liberty City, 2001 m. – po trejų metų nuo „Grand Theft Auto: Liberty City Stories“ įvykių. Smulkus vagis Claude’as, dirbantis kolumbiečių gaujai, banko apiplėšimo metu peršaunamas saviškių. Claude'ą sulaiko policija ir kartu su dar pora kalinių veža į kalėjimą, bet staiga policijos konvojų sustabdo mafija ir išlaisvina visus kalinius, tuo pačiu ir Claude'ą. Pabėgimo metu Claude’as susipažįsta su kaliniu, vardu 8-Ball. Su šio pagalba Claude įgyja pažinčių su asmenimis, turinčiais ryšių su mafija, iš kurių gauna daug skirtingų užduočių. Tačiau netrukus Claude'ą''' išduoda jo bosas Salvatore Leone. Claude’as pabėga iš Portlando salos padedamas Leone’o žmonos Maria bei Yakuza gaujos vadės Asuka. Šioji supažindina jį su įtakingais asmenimis Stauntono saloje, iš kurių Claude’as taip pat gauna įvairių užduočių. Vykdydamas užduotis, Claude’as susitinka savo išdavikus ir jiems atkeršija.

 Gaujos 

„Grand Theft Auto III“ žaidime yra 8 stambios gaujos:
 Leone šeimos mafija – valdo St Marks. Gaujos vadas – Salvatore Leone.
 Yakudza mafija – valdo Torrington. Gaujos vadai – Asuka Kasen ir Kenji Kasen.
 Triadų gauja – valdo Chinatown. Gaujos vadas – Wu Zi Mu (Woozie).
 Red Jacks gauja – valdo Wichita Gardens. Gaujos vadas – D-Ice.
 Jamaikiečių gauja – valdo Newport. Gaujos vadas – King Courtney.
 Kolumbiečių kartelis – valdo Cedar Grove. Gaujos vadai Catalina ir Miguel.
 Diablo gauja – valdo Hepburn Hights. Gaujos vadas – El Burro.
 Purple Nines gauja – valdo Wichita Gardens. Gaujos vadas nežinomas.

 Transporto priemonės 

Žaidime gana daug įvairių transportų priemonių. Deja, nėra motociklų, o lėktuvai negali skraidyti. Iš viso – 51 aktyvi transporto priemonė.

„Grand Theft Auto III“ žaidime yra tik vienas lėktuvas – Dodo''.
Žaidime yra ir trijų tipų valtys.

Ginklai 

Žaidime yra 11 ginklų rūšių, tarp jų – kumščiai, beisbolo lazda, pistoletas, uzi, automatas, dvivamzdis šautuvas, granatos, molotovo kokteilis, nuotolinio valdymo granatos (duotas tik vienas šūvis per viena misija ir dažniausiai išnaudojamas arba atimamas policijos ar greitosios
), liepsnosvaidis ir granatsvaidis (bazuka).

Garso takelis 

Žaidime veikia 9 virtualios radijo stotys: Head Radio, Double Cleff FM, K-Jah FM, Rise FM, Lips FM, Game FM, MSX FM, Flashback FM, Chatterbox FM.
PS2 versijoje buvo "O mio babbino caro"
daina, taciau PC ir XBOX versijoje daina buvo pašalinta.

Nuorodos 

 http://www.rockstargames.com/grandtheftauto3/ – oficialus žaidimo tinklalapis 
 http://www.grandtheftauto.lt  – Grand Theft Auto Lietuvoje (LT)

2001 kompiuteriniai žaidimai
Grand Theft Auto